armvectores/hy_wikipedia_2023 huggingface dataset:
Ռիչարդ Վոլֆ

Ռիչարդ Վոլֆ (անգլ.՝ Richard D. Wolff, ապրիլի 1, 1942(1942-04-01), Youngstown, Օհայո, ԱՄՆ), ամերիկացի տնտեսագետ։


== Կենսագրություն ==
Ռիչարդ Վոլֆը Մասաչուսեթսի Ամհերսթի համալսարանի տնտեսագիտության պատվավոր պրոֆեսոր էր և Նյու Յորքի համալսարանի Նոր դպրոցի միջազգային հարաբերությունների հրավիրյալ պրոֆեսոր։
Նյու Յորք ամսագիրը անգլ.՝ The New York Times Magazine  նրան անվանել է «ամերիկյան ամենահայտնի մարքսիստ տնտեսագետը»։
Ռիչարդ Վոլֆը ավարտել է Հարվարդի համալսարանը։ Այնուհետև 1964 թվականին նա սովորել է Ստենֆորդում՝ տնտեսագիտության մագիստրոս Փոլ Բարանի մոտ, ով մահացավ սրտի կաթվածից նույն 1964 թվականին, որից հետո Վոլֆը տեղափոխվեց Եյլի համալսարան։ Այնտեղ նա ստացավ տնտեսագիտության դոկտորի կոչում։
«Գաղութատիրության տնտեսագիտությունը, Բրիտանիա և Քենիա» ատենախոսությունը որպես գիրք հրատարակվել է 1974 թվականին։
1969-1973 թվականներին դասավանդել է Նյու Յորքի Սիթի քոլեջում։ 1985 թվականին նա Նյու Հեյվենի քաղաքապետի թեկնածու էր տեղի Կանաչների կուսակցությունից։ ԱՄՆ-ում զանգվածային ձախ կուսակցություն ստեղծելու կոչ է անում։
1989 թվականին իր մի խումբ ուսանողների հետ թողարկել է «Վերաիմաստավորելով մարքսիզմը» անգլ.՝ Rethinking Marxism ամսագիրը։


== Անձնական կյանք ==
Ռիչարդ Վոլֆը ապրում է Մանհեթենում (Նյու Յորք)։ Նրա կինը գործող հոգեթերապևտ է։ Նրանք երկու չափահաս երեխա ունեն։


== Ծանոթագրություններ ==


== Արտաքին հղումներ ==
Մարքսիզմի պահապանները
Իսրայել Հակոբկոխյան

Իսրայել Հակոբի Հակոբկոխյան (հոկտեմբերի 21, 1960(1960-10-21), Երևան, Հայկական ԽՍՀ, ԽՍՀՄ), հայ խորհրդային նախկին բռնցքամարտիկ, բռնցքամարտի մարզիչ։ Սպորտի վաստակավոր վարպետ (1989)։
Ավարտել է Ֆիզիկական կուլտուրայի հայկական պետական ինստիտուտը (1983)։ Աշխարհի (1989), Բարի կամքի խաղերի (1986, 1990), Եվրոպայի (1985, 1989, 1991), ԽՍՀՄ ժողովուրդների սպարտակիադաների (1979, 1983), ԽՍՀՄ չեմպիոն (1979, 1981-83, 1989, 1991) և աշխարհի գավաթակիր (1985)։ 1980 թվականին Խորհրդային Միության հավաքական թիմի կազմում մասնակցել է Մոսկվայում կայացած ամառային օլիմպիական խաղերին։
1985 թվականին (67 կգ քաշային կարգում) և 1989 թվականին (71 կգ քաշային կարգում) ճանաչվել է աշխարհի, 1989 թվականին՝ ԽՍՀՄ լավագույն բռնցքամարտիկ։ 1989 թվականին դասվել է ԽՍՀՄ 10 լավագույն մարզիկների շարքը։ 1994 թվականից մինչ այսօր աշխատում է որպես մարզիչ։
2007 թվականից սկսել է զբաղվել քաղաքական գործունեությամբ՝ դառնալով "Ժառանգություն" կուսակցության անդամ։ 2021 թվականի հունվարին ձերբակալվել է խմբով նախնական պայմանավորվածությամբ շենքերի գրավման մեղադրանքով, բայց ազատ է արձակվել դատարանի դահլիճից։ 


== Ծանոթագրություններ ==


== Գրականություն ==
В. А. Марков, В. Л. Штейнбах. Бокс. Энциклопедия. — Москва: Человек, 2011. — 655 с. — ISBN 978-5-903639-26-7
Интервью Исраела Акопкохяна сайту Федерации бокса России
(1020) Արկադիա

(1020) Արկադիա (անգլ.՝ Arcadia), աստերոիդ աստերոիդների հիմնական գոտում։ Հայտնաբերվել է 1924 թվականի մարտի 7-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,789006 ա. մ., առավելագույնը մոտենում է 2,6689 ա. մ. հեռավորության վրա և հեռանում 2,9091 ա. մ.։ Արեգակի շուրջ մեկ ամբողջական պտույտ է կատարում 1701,27 երկրային օրվա ընթացքում, իր ուղեծրով շարժվելով միջինում 0,211607 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,06° անկյուն։
Արկադիա աստերոիդը պատկանում է Լիբերատրիքսի աստերոիդների ընտանիքին, որը տեղաբաշխված է հիմնական աստերոիդների գոտում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1020) Արկադիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Իլովայ-Դմիտրիևսկոե

Իլովայ-Դմիտրիևսկոե (ռուս.՝ Иловай-Дмитриевское), գյուղ Ռուսաստանի, Տամբովի մարզի Պերվոմայսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օրգում

Օրգում (ռուս.՝ Оргум, չուվաշերեն՝ Оркум ялĕ), գյուղ Ռուսաստանի Չուվաշիա հանրապետության Մորգաուշսկի շրջանի կազմում։
Բնակչությունը վերջին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իմայ-Ուտարովո

Իմայ-Ուտարովո (ռուս.՝ Имай-Утарово, բաշկիրերեն՝ Имай-Утар), գյուղ Ռուսաստանի, Բաշկորտոստան հանրապետության Դյուտյուլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 361 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ավետիք Միրիջանյան

Ավետիք Արտաշեսի Միրիջանյան (մարտի 11, 1935(1935-03-11), Կողբ, Նոյեմբերյանի շրջան - հունիսի 23, 1994(1994-06-23), Երևան, Հայաստան), հայ ճարտարապետ։ ՀԽՍՀ պետական մրցանակի դափնեկիր (1985)։


== Կենսագրություն ==
Ավետիք Արտաշեսի Միրիջանյանը ծնվել է 1935 թվականին Կողբ գյուղում։ 1958 թվականին ավարտել է Երևանի պոլիտեխնիկական ինստիտուտը։
Աշխատել է Հայպետնախագիծ ինստիտուտում՝ 1978-1984 թվականներին որպես ճարտարապետական արվեստանոցի ղեկավար, իսկ 1984-1994 թվականներին՝ գլխավոր մասնագետ։


== Մասնագիտականգործունեություն ==
Ավետիք Միրիջանյանի նախագծերով (համահեղինակությամբ) իրականացվել են Հայաստանի մի շարք քաղաքների գլխավոր հատակագծերը, մասնավորապես, Արթիկի (1965, 1984), Մարտունու (1966), Ապարանի (1967), Վայքի (1969, 1989), Չարենցավանի (1971), Մարալիկի (1977), Գյումրու (1987)։ Կառուցապատվել են Մեծամորի կենտրոնական գոտին (1974), ԱԷԿ-ի հանգստի գոտու համալիրը Բուժականում (1974), երկդահլիճ մարզահամալիրը Մեծամորում (1975), Աղվերանի հանգստի գոտու, Նոյեմբերյանի, Չարենցավանի հանգստի շրջանների (1977), Գյումրու «Նարեկ» բնակելի շրջանի (1989), «Կումայրի» պետական պատմաճարտարագիտական արգելոց-թանգարանի վերակառուցման (1990, գիտավերականգնման նախագծի համար Միրիջանյանն արժանացել է ՀԽՍՀ պետական մրցանակի՝ 1985) մանրամասն հատակագծերը։ Նրա համահեղինակությամբ կազմվել են Մեղրու (1982) և Ախուրյանի (1987) շրջանային հատակագծերը։ 
1958-1951 թվականներին Ավետիք Միրիջանյանը չափագրել է հայկական ճարտարապետական հուշարձաններ, նախագծել Գնդեվանքի (1959) և Սիսիանի (1960) եկեղեցիների վերականգնումը։


== Ծանոթագրություններ ==
Վալգորժ

Վալգորժ (ֆր.՝ Valgorge), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 454 մարդ, բնակչության խտությունը` 17.22 մարդ/կմ²։ Բնակավայրը զբաղեցնում է 26.36 կմ² տարածք։


== Աշխարհագրություն ==
Գտնվում է Փարիզ քաղաքից 500 կմ հարավ, Լիոն քաղաքից` 145 կմ հարավ-արևմուտք, Պրիվա քաղաքից` 45 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 298 աշխատունակ (15-64 տարեկան) բնակիչ, որոնցից ակտիվ էին 170-ը, իսկ ոչ ակտիվները` 128։ Ակտիվության ցուցանիշը կազմում է 57,0 %։ 170 աշխատունակ մարդկանցից աշխատել է 147 անձ (77 տղամարդ և 70 կին)։ Գործազուրկ են եղել 23 անձ (15 տղամարդ և 8 կին)։ 128 անաշխատունակներից 18-ը եղել են աշակերտներ կամ ուսանողներ, 33-ը` թոշակառուներ, իսկ 77-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ջոն Հյուսթոն

Ջոն Մարսելուս Հյուսթոն (անգլ.՝ John Marcellus Huston, օգոստոսի 5, 1906(1906-08-05)[…], Նևադա, Միսսուրի, ԱՄՆ - օգոստոսի 28, 1987(1987-08-28)[…], Middletown, Նյուպորտ շրջան, Ռոդ Այլենդ, ԱՄՆ), ամերիկացի ռեժիսոր, նաև դերասան և սցենարիստ։ 
Դերասան Ուոլտեր Հյուսթոնի որդին, դերասանուհի Անժելիկա Հյուսթոնի հայրը։
Ծնվել է 1906 թ. Միսսուրի նահանգի Նևադա քաղաքում։ Իր ծնողների՝ Ուոլտեր Հյուսթոնի և Ռիա Հյուսթոնի միակ երեխան էր։ 14 տարեկանում թողել է դպրոցը որպեսզի դառնա բռնցքամարտիկ, և մի անգամ նույնիսկ հաղթել է Կալիֆորնիայի առաջնությունը թեթև քաշային կարգում։ Ըստ որոշ աղբյուրների, 1945 թ. մի ծեծկռտուքի ժամանակ հարվածել է դերասան Էռոլ Ֆլինին, ինչի հետևանքով նրան տեղափոխել են հիվանդանոց։ 19 տարեկանում սկսել է փոքր դերեր խաղալ թատրոնում հանդես գալով Նյու Յորքում , բայց հետո տեղափոխվել է Մեքսիկա զինվորական ծառայության անցնելով, զբաղվել է ձիերի բուծմամբ և խնամքով։ 1930 թ. հոր հետքերով վերադարձել է Հոլիվուդ և աշխատել որպես սցենարիստ։ Որպես ռեժիսոր առաջին աշխատանքը կինոյում «Մալթյան բազեն» ֆիլմն էր, որն առաջին մեծության աստղ դարձրեց գլխավոր դերակատար Համֆրի Բոգարտին, իսկ ֆիլմում էպիզոդային դերով հանդես է եկել նաև հայրը՝ Ջոն Հյուսթոնը։ Մյուս նշանավոր ֆիլմերից են «Սիերրե Մադրեի գանձերը», «Մարդ, որ ուզում էր դառնալ թագավոր», «Ասֆալտե ջունգլիներ», «Աֆրիկական թագուհին», «Կի Լարգո»։
40-ից ավելի ֆիլմերի ռեժիսոր է, որպես դերասան խաղացել է մոտ 50 ֆիլմում, մոտ 40 ֆիլմի սցենարի հեղինակ։ 5 անգամ ամուսնացած է եղել, ունեցել 3 դուստր, դերասանուհիներ Անժելիկա Հյուսթոն, Դեննի Հյուսթոն և սցենարիստ ու մոնտաժող Ալլեգրա Հյուսթոն։ Նրա լավագույն ընկերներց են եղել Օրսոն Ուելսը, Էռնեստ Հեմինգուեյը և Համֆրի Բոգարտը։ Հյուսթոնի արձանը տեղադրված է Մեխիկոյում։
Մահացել է 1987 թ. թոքաբորբից, որն առաջացել էր շատ ծխելու հետևանքով։
15 անգամ տարբեր անվանակարգերում ներկայացվել է Օսկարի, ստացել 2 Օսկար, ստացել է նաև 3 Ոսկե Գլոբուս, 1 BAFTA, 1 անգամ ներկայացվել է Կաննի կինոփառատոնի Ոսկե արմավենու ճյուղ մրցանակի, 3 անգամ մրcանակ ստացել Վենետիկի կինոփառատոնում։ Հյուսթոնների ընտանիքը դարձավ առաջին կինոյի պատմության մեջ, ում հաջողվեց 3 սերնդի ներկայացուցիչների Օսկար մրցանակ ստանալ (Ուոլտեր Հյուսթոն, Ջոն Հյուսթոն և Անժելիկա Հյուսթոն)։


== Պատկերներ ==

		
		


== Ծանոթագրություններ ==


== Արտաքին հղումներ ==
գրականություն Ջոն Հյուսթոնի մասին
Ջոն Հյուսթոնի ֆիլմեր
Դոբշինայի սառցե քարանձավ

Դոբշինայի սառցե քարանձավ (սլովակ.՝ Dobšinská ľadová jaskyňa), սառցե քարանձավ Սլովակիայում, հանքարդյունաբերական Դոբշինա քաղաքի մոտ՝ Սլովակյան դրախտի տարածքում։ 2000 թվականին ընդգրկվել է ՅՈՒՆԵՍԿՕ-ի Համաշխարհային ժառանգության ցանկում՝ որպես Ագտելեկ և Սլովակ կարստերի քարանձավների մաս։
Սառցե քարանձավի հայտնի այցելուներից են եղել արքայազն Ավգուստ ֆոն Սակսեն Գոթան և նրա կինը (1872), Ֆերդինանդ դե Լեսեպսը (Սուեզի ջրանցքի ստեղծման նախաձեռնող), ֆրանսիացի գրողների խումբ (1884), Բուլղարիայի ցար Ֆերդինանդ I-ը (1890), բևեռախույզ Ֆրիտյոֆ Նանսենը (1900)։ Պրուսիայի արքայազն Ֆրիդրիխ Կարլը և նրա կինը՝ արքայադուստր Մարիա Աննա Անհալթ Դեսաուացին ապաստանել են քարայրում 1870 թվականի հունիսին, երբ փոթորկի ժամանակ առանձնացել էին իրենց խմբից։ Քարանձավ մտնելով՝ նրանք զարմանքով այդտեղ տեսան սլովակ ձեռնարկատեր Սամուել Վալկոյին, ով նախկինում ևս ապաստանել էր քարանձավում։ Լինելով եռանդուն ծովագնաց՝ Սամուել Վալկոն լաստանավ է կառուցել և օգնել արքայազնին ու նրա կողակցին անվտանգ տեղ հասնել։ Հետագայում իր արարքի համար արժանացել է Հալուշկի մեդալի։


== Պատմություն ==

Քարանձավը հայտնաբերվել է 1870 թվականի հունիսի 15-ին թագավորական լեռնահանքային ինժեներ Էուգեն Ռուֆինիի կողմից, որին ուղեկցում էին Լանգ և Անդրեյ Մեգաները, թեև քարանձավի մուտքը հովիվներին և որսորդներին հայտնի էր անհիշելի ժամանակներից որպես Studená diera (սառը անցք)։ Քարանձավը հանրության համար բացվել է հայտնաբերումից մեկ տարի հետո։ 1887 թվականին այն Եվրոպայի առաջին էլեկտրականությամբ լուսավորվող քարանձավն է եղել։
Քարանձավի 8874 կմ2-ից 7171 կմ2 հայտարարվել է, որ պատված է սառույցով։ Սառույցի ընդհանուր ծավալը գնահատվել է 125000 խորանարդ մետր։ Քարանձավը դասվում է աշխարհի կարևորագույն սառցե քարանձավների շարքում։ Սառույցի հաստությունը հասնում է 26,5 մետրի։
Քարանձավի հատակը իջնում է մուտքի մոտից և նայում է դեպի հյուսիս, ինչի արդյունքում քարանձավը ձմռանն արագ սառչում է, քանի որ սառը օդն իջնում է ներքև, մյուս կողմից ինտերիերը բավականին պաշտպանված է ամառային ջերմ մթնոլորտից։ Այսպիսով, տարեկան ջերմաստիճանը միջինը մնում է 0 °C։ Քարանձավը սառույցով է պատվել, քանի որ այս ցիկլը կրկնվել է դարեր շարունակ։ Քարանձավի տարիքը մոտավորապես կազմում է 250000։
Քարանձավը գտնվում է Հնիլեց գետից 130 մ բարձրության վրա, մուտքը գտնվում է 971 մետր բարձրության վրա։ Քարանձավի ընդհանուր երկարությունը  կազմում է 1483 մետր (ըստ որոշ աղբյուրների՝ 1232 մետր), որից 475 մետր և հավելյալ 43 մետր անհատական տարածք բաց են հանրության համար մայիսից մինչև սեպտեմբեր։


== Ծանոթագրություններ ==


== Արտաքին հղումներ ==
Dobšinská Ice Cave at Slovakia.travel
Dobšinská Ice Cave
Photos
Բոբ Քլոուզ

Բոբ Քլոուզ (անգլ.՝ Bob Klose, 1945, Քեմբրիջ, Անգլիա, Միացյալ Թագավորություն), անգլիացի կիթառահար է, նվագել է լեգենդար Փինք Ֆլոյդ պրոգրեսիվ ռոք խմբում 1964 թվականից մինչև 1965 թվականները։ Նա դուրս է եկել Փինք Ֆլոյդից իր հոր և համալսարանի դասավանդողների խնդրանքով։ Բոբ Քլոուզի մասին իր գրքում «Pink Floyd. inside out» գրել է Փինք Ֆլոյդի թմբկահարը՝ Նիք Մեյսոնը։ Նա ասում էր.«Բոբ Քլոուզի համբավը որպես կիթառահար շատ լավ հայտնի էր։ Բոբ Քլոուզի հետ գնալ կիթառի մասնագիտացված խանութ դա պարզապես մեծ ուրախություն էր։ Նույնիսկ ամենափորձառու վաճառողներին զարմացնում էին Միքի Բեյքերի ջազային ակորդները Բոբ Քլոուզի կատարմամբ, նրա մատների կայծակնային արագությունը, սակայն մեր կարծիքով Բոբ Քլոուզը ավելի շատ նախընտրում էր կիսաակուստիկ կիթառներին»։ Բոբ Քլոուզի կյանքի մասին մինչ նրա Փինք Ֆլոյդ գալը հայտնի է, որ նա սովորել է Քեմբրիջում և եղել է Սիդ Բարեթի ընկերը։ Բոբ Քլոուզը ներգրավվել է նաև Ջոն Էդգինթոնի վավերագրական The Pink Floyd And Syd Barrett Story ֆիլմում։ Այնտեղ նա հիմնականում խոսում էր Սիդ Բարեթի մասին։ Բոբը նաև այդ ֆիլմի ժամանակ կիթառով նվագում է իրենց հին սինգլներից՝ դրանք էին՝«Lucy Leave/ I'm A King Bee»։


== Ծանոթագրություններ ==
Սարե Ներքին

Սարե Ներքին, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Կաուսե

Կաուսե (էստ․՝ Kause), գյուղ Էստոնիայի Լյաենեմաա նահանգի Հանիլա շրջանում։
2011 թվականի տվյալներով գյուղում բնակվում էր 26 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Շարլոտա Բուֆ

Շարլոտա Սոֆիա Հենրիետա Բուֆ (հունվարի 11, 1753(1753-01-11), Wetzlar, Սրբազան Հռոմեական կայսրություն - հունվարի 16, 1828(1828-01-16), Հաննովեր, Գերմանական միություն), Լոտայի նախատիպը Յոհան Վոլֆգանգ ֆոն Գյոթեի «Երիտասարդ Վերթերի տառապանքները» վեպում։


== Կենսագրություն ==
1772 թվականի հունիսի 9-ին գրող Գյոթեի ոչ հարազատ տատիկը Վեցելարում կազամակերպել է պարային երեկո, որտեղ էլ գրողը հանդիպում է Շարլոտային։ Շարլոտան Գյոթեին գերել է իր գեղեցկությամբ: Ինչպես նկարագրված է «Երիտասարդ Վերտերի  տառապանքները» վեպում, Գյոթեն և Շարտոլտան պարել են ամբողջ երեկո:
1773 թվականին Շարլոտան ամուսնացել է իրավաբան Քրիստիան Յոգան Կեստների հետ և տեղափոխվել է Գանովեր: Լույս աշխարհ է բերել ութ տղա և չորս աղջիկ: Շարոտան ամուսնությունից հետո դեռ պահպանում էր նամակագրությունը Գյոթեի հետ, ինչպես նաև աջակցություն էր խնդրել իր տղայի՝ դիվանագետ Կեստներ Ավգուստի համար:
1816 թվականին Շարլոտա Կեստները մի քանի շաբաթով տեղափոխվել է Վեյմար, որտեղ ապրում էր իր փոքր քույրը, և հանդիպել է Գյոթեին: Հանդիպումը վերջինն էր և սառը։ Այս դրվագը Թոմաս Մանի վեպում ներկայացված է, որպես «Լոտան Վեյմարում», որի հիման վրա 1974  թվականին նկարահանվել է գեղարվեստական ֆիլմ, Լիլի Պալմերի մասնակցությամբ։ 
Շառլոտտա Բուֆը թաղվել է Հանովերի գերեզմանատանը։


== Ծանոթագրություններ ==


== Արտաքին հղումներ ==
«Буфф, Шарлотта-София-Генриетта»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907
Մուրանյան ապակի

Մուրանյան ապակի, Վենետիկյան ապակի (իտալերեն՝ Vetro di Murano, Vetro di Venezia), դեկորատիվ արվեստի պատմա-տարածաշրջանային բազմազանություն, ապակուց արտադրատեսակներ` պատրաստված հին տեխնոլոգիաներով, ստեղծված և ամենաբարձր տեխնիկական և գեղարվեստական մակարդակի հասած Մուրանո կղզում` Վենետիկի ծովածոցում։ Վենետիկյան ապակեգործները ավանդաբար օգտագործում են առավել պլաստիկ նատրիումի կրաքարի ապակին` հմտորեն Դեկոր արտադրատեսակները օգտագործելով տաք ձևավորման տարբեր տեխնիկաներով (նաև նկարչություն, ոսկեզօծում, փորագրություն և փորագրություն)։ Արտադրությունը կենտրոնացած է Վենետիկյան Մուրանո կղզում XIII դարից։ Մուրանոյի ապակին երկար պատմություն ունի, ինչպես նաև յուրահատուկ համբավ։ XV-XVI դարերում Մուրանո կղզին Եվրոպայում գեղարվեստական ապակե արդյունաբերության գլխավոր կենտրոնն էր։  Ավելի ուշ Մուրանոյի ապակեգործները դարձել են Եվրոպայի հայելիների լավագույն արտադրողները։


== Պատմություն ==
Վենետիկյան ապակու պատմության առանցքային պահը 13-րդ դարն է։ Վենետիկում ապակին պատրաստել են նաև մինչ այդ, սակայն այն քիչ էր տարբերվում եվրոպական այլ երկրներում արտադրվող ապակուց։ Միջնադարում ապակյա իրերը, մասնավորապես անտառային ապակի կամ վալդգլասը։ Իտալիայի հյուսիսում հին հռոմեական տեխնոլոգիայով արհեստանոցներում պատրաստել են մուրինա (լատ.՝ murrina)։  Նման երփներանգ անոթների պատրաստման ամենահեշտ եղանակը տաք ապակե պատվածքի փաթաթումն է գունավոր ապակե փշրանքներով։ Այնուհետև ձեռք բերվում թափանցիկ ապակու մի բարակ մակերեսային շերտ և ավարտվում համաձուլված արտադրանքը։ Խճանկար օրինակը մնում է ներսում` պատերի միջև ։
Նույն կերպ ապակու շերտերի միջև մետաղական փայլաթիթեղից պատրաստված ասեղնագործ նկար են տեղադրում։ Բյուզանդիայում և արևմտաեվրոպական միջնադարում միջապակյան ոսկեզօծման տեխնիկայով պատրաստել են գավաթներ` դիմանկարային մեդալիոններով և հատակում տեղադրված մակագրություններով .:


== Ծանոթագրություններ ==
Լա Պաս (այլ կիրառումներ)

Լա Պաս, կարող է վերաբերել՝

Լա Պաս - քաղաք Բոլիվիայում, դե ֆակտո (դե ֆակտո) երկրի մայրաքաղաքը
Լա Պաս - դեպարտամենտ Արգենտինայում, Կատամարկա պրովինցիայի կազմում
Լա Պաս - բնակավայր Ուրուգվայի հարավարևելյան մասում, Կանելոնես դեպարտամենտում
Լա Պաս - բնակավայր Ուրուգվայի հարավարևելյան մասում, Կոլոնիա դեպարտամենտում
Մեծ Գանթիադ

Մեծ Գանթիադ (վրաց.՝ დიდი განთიადი), գյուղ Վրաստանում։ Գտնվում է Իմերեթի մարզի Զեստափոնի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 244 մարդ։


== Ծանոթագրություններ ==
Մտածեք երեխաների մասին

«Մտածե՛ք երեխաների մասին», արտահայտություն, որը վերածվել է հռետորական հնարքի։ Տրամաբանական փաստարկների բացակայության կամ թուլության դեպքում բանախոսը էքսպրեսիվորեն կոչ է անում մտածել երեխաների մասին՝ մատնանշելով որոշակի սպառնալիք (գուցե խիստ չափազանցված), որպեսզի ունկնդիրներին համակեն երեխաների պաշտպանության բնազդով առաջացած զգացմունքները, և այդ զգացմունքների ազդեցության ներքո նրանք չնկատեն բանախոսի դիրքորոշման թուլությունը։ Այսպես, օրինակ, «երեխաների մասին մտածելու» կոչն օգտագործվել է գրաքննություն մտցնելու կողմնակիցների կողմից, որպեսզի երեխաների պաշտպանության անվան տակ սահմանափակվի տեղեկատվության հասանելիությունը ողջ հասարակության, ներառյալ մեծահասակների համար։


== Գործածություն ==
Խորհրդարանական բանավեճերի վարման վերաբերյալ «Art, Argument, and Advocacy» (2002) ձեռնարկի հեղինակների կարծիքով՝ արտահայտության օգտագործումը բանավեճում դատողությունը փոխարինում է հույզերով։ Էթիկայի մասնագետ Ջեք Մարշալը 2005 թվականին գրել է, որ արտահայտության ժողովրդականությունը բխում է բանականությունը կասեցնելու նրա ունակությունից։ «Երեխաների մասին մտածելու» կոչն օգտագործվել է գրաքննության կողմնակիցների կողմից, որպեսզի երեխաներին զերծ պահի ընկալվող սպառնալիքից։ Սքոթ Բիթին «Community, Space and Online Censorship» գրքում (2009) նշում է, որ ինֆանտիլիզմի ոգով երեխաների՝ որպես պաշտպանության կարիք ունեցող անմեղ մարդկանց նկարագրությունը մաքրության հասկացությամբ տարվածության ձևերից մեկն է։
2011 թվականին «Journal for Cultural Research» պարբերականում տպագրված հոդվածում նշվում է, որ արտահայտությունն սկսել է ավելի հաճախ օգտագործվել, քան նախկինում, բարոյական խուճապի պատճառով։
2012 թվականին Ռուսաստանում ընդունված № 139-ФЗ դաշնային օրենքը, որը նախատեսված է երեխաներին իրենց առողջությանը և զարգացմանը վնաս հասցնող տեղեկատվությունից պաշտպանելու համար, դեռևս քննարկման և ընդունման ընթացքում փորձագետների կողմից քննադատվել է որպես ինտերնետային գրաքննություն։ Հետագայում այդ մտավախությունները բազմիցս հաստատվել են իրավապահ պրակտիկայում։


== Ծաղրանմանակում. «Լավջոյի օրենք» ==
Այս կոչը օգտագործվել է Walt Disney Pictures-ի «Մերի Փոփինս» (1964) ֆիլմում, երբ տիկին Բենքսը դայակին խնդրում է չգնալ և ասում է. «Մտածե՛ք երեխաների մասին»։ Այս արտահայտությունն օգտագործվել է որպես երգիծական հղում «Սիմփսոնները» անիմացիոն սերիալում 1996 թվականին, երբ Հելեն Լավջոյը կոչ է անում, որ «ինչ-որ մեկը, խնդրում եմ, մտածի երեխաների մասին» հորինված Սպրինգֆիլդ քաղաքի բնակիչների բանավեճի ժամանակ։ Չարլզ Տեն Բրինքը «Georgia State University Law Review» հոդվածում Լավջոյի արտահայտությունը համարում է հաջող պարոդիա։ Հետագայում «երեխաների մասին մտածելու» կոչի օգտագործումը հաճախ ծաղրի առարկա է դարձել։ «Սիմփսոնները» մուլտֆիլմում արտահայտության օգտագործումից հետո այն սկսել են անվանել «Լավջոյի օրենք», «Հելեն Լավջոյի պաշտպանություն» և «Հելեն Լավջոյի սինդրոմ»։


== Ծանոթագրություններ ==


== Գրականություն ==


== Արտաքին հղումներ ==
Անրի Միշել Շապու

Անրի Միշել Շապու(ֆր.՝ Henri Michel Antoine Chapu, սեպտեմբերի 29, 1833(1833-09-29)[…], Լե Մե-սյուր-Սեն - ապրիլի 21, 1891(1891-04-21)[…], Փարիզ), ֆրանսիացի քանդակագործ։


== Կյանքը և ստեղծագործությունները ==
Շապուն սովորել է փարիզյան Գեղեցիկ արվեստների դպրոցում, այնպիսի ուսուցիչների մոտ ինչպիսիք են՝ Ժան Ժակ Պարադեն և Ֆրանցիսկ Ժոզեֆ Դյուրեն, ինչպես նաև նկարիչ Լեոնա Կոնեն։ 1855 թվականին Փարիզյան սալոնում տեղի է ուենում Շապուի դեբյուտը, որից հետո նրա աշխատանքներից մեկը ստանում է Հռոմեական մրցանակ։ Մրցանակը իրենից ներկայացնում է ուղևորություն Իտալիա սովորելու նպատակով։ Ֆրանսիա վերադառնալուց հետո Շապուն ստանում է պատվեր սեփական քաղաքի Առևտրի պալատը քանդակներով զարդարել, որի ժամանակ ստեղծում է Մեխանիակի քանդակը։ Քանդակագործը ստեղծել է իրավաբան Պեր Անտուան Բերեի քանդակը, որը գտնվում է փարիզյան Իրավաբանների պալատում։ Ժան Կուզենի քանդակը ստեղծել է Շապուն, որը 1880 թվականին տեղադրվում է Սենսե քաղաքում։ 1880 թվականին Շապուն ստանում է Պատվո լեգեոնի շքանշան։


== Պատկերասրահ ==

		
		
		
		
		


== Ծանոթագրություններ ==


== Գրականություն ==
Peter Fusco u.a. (Hrsg.)։ The romantics to Auguste Rodin. French 19th century sculptures from North American collections. County Museum of Art, Los Angeles, Calif. 1980, ISBN 0-87587-091-0.
James Mackay։ The dictionary of sculptors in bronze. Antique collectors' club, Wappinger Falls 1995, ISBN 1-85149-110-4 (Nachdr. d. Ausg. Woodbridge, Suffolk 1977).
Արաբա-իսրայելական պատերազմ (այլ կիրառումներ)

Արաբա-իսրայելական պատերազմ, կարող է վերաբերել՝

Արաբա-իսրայելական պատերազմ - 1948-1949 թվականներին տեղի ունեցած ռազմական ընդհարում նորաստեղծ Իսրայելի և արաբական մի քանի երկրների միջև
Արաբա-իսրայելական պատերազմ - Ահեղ դատաստանի պատերազմ կամ Յոմ Կիպուրի պատերազմ, 1973 թվականին Պաղեստինում և նրա հարակից շրջաններում Իսրայելի և արաբական պետությունների միջև տեղի ունեցած հերթական՝ թվով չորրորդ պատերազմ
Իրաք-սիրիական սահման

Իրաք-սիրիական սահման, պետական սահման, որն իրարից բաժանում է Սիրիայի Արաբական Հանրապետությունը և Իրաքի Հանրապետությունը։ Երկու երկրներն իրարից բաժանող սահմանագիծը ձգվում է շուրջ 599 կիլոմետր (372 մղոն)՝ անցնելով Վերին Միջագետքով և Սիրիական անապատով։ 1920-23 թվականների Պոլ-Նյուքամբի համաձայնագրով սահմանվել է իրաք-սիրիական սահմանագիծը։ Մինչ այդ տեղանքի սահմանները որոշվել էին 1916 թվականի Սայքս-Պիկոյի համաձայնագրով։ 1932 թվականին Ազգերի լիգայի հատուկ հանձնաժողովի եզրակացության արդյունքում սահմանագիծն ստացել է իր ներկայիս տեսքը։
Սույն սահմանագիծը, մինչև 1958 թվականը, եղել է Սիրիական Հանրապետության (1946-1963 թթ․) և Իրաքի թագավորության, իսկ 1961 թվականից սկսած՝ Սիրիայի Արաբական Հանրապետության և Իրաքի Հանրապետության սահմանագիծը։
Սահմանն անցնում է Վերին Միջագետքով՝ սկսվելով Իրաք-Սիրիա-Թուրքիա սահմանից, որը գտնվում է Տիգրիս գետի հովտում։ Նախկինում գրեթե միանման սահմանագիծն իրարից տարանջատել է Օսմանյան կայսրության Մոսուլի և Դիարբեքիրի վիլայեթները։
Ռաբիա քաղաքի մոտ գտնվող անցակետը հատում է Ալ-Շադդադի-Մոսուլ ճանապարհը։
Սիրիայի Աբու Քամալ և Իրաքի Էլ Քայիմ քաղաքների միջև, Էլ Քայիմ անցակետից դեպի հյուսիս, սահմանը հատում է Եփրատ գետը։
Եփրատ գետից սկսած սահմանն անցնում է Սիրիական անապատով (նախկին Դեր Զորի սանջաք) դեպի Իրաք-Սիրիա-Հորդանան սահմանակետ։ Սահմանն անցնում է Իրաքի Էլ Վալեդ և Սիրիայի Էլ Թանֆ քաղաքների միջով։ Սահմանի երկու կողմերում գտնվում են պաղեստինյան փախստականների ճամբարները, որոնք կրում են, համապատասխանաբար, Էլ Վալեդ և Էլ Թանֆ անվանումները։
[[Սիրիայի քաղաքացիական պատերազմ]|Սիրիայի] և Իրաքի քաղաքացիական պատերազմների ընթացքում սահմանի երկայնքի մեծ մասն անցել է Իրաքի և Լևանտի իսլամական պետություն ահաբեկչական խմբավորման հսկողության տակ, չնայած, որ սահմանի հյուսիսային անցակետերը գտնվում էին քրդական հսկողության տակ, հատկապես Ռոջավայի և Իրաքյան Քուրդիստանի միջև ընկած անցակետերը։ Սեմալկա անցակետը գտնվում է Տիգրիս գետի վրա կառուցված կամրջի վրա, որը կառուցվել է Քուրդիստանի տարածքային կառավարության կողմից՝ Սիրիայի քաղաքացիական պատերազմի ժամանակ։ Անցակետը գտնվում է Սիրիա-Իրաք-Թուրքիա սահմանից 1 կիլոմետր դեպի հարավ՝ Իրաքի Ֆայս Քաբուր քաղաքից դեպի հյուսիս։


== Ծանոթագրություններ ==


== Արտաքին հղումներ ==
Kathy Gilsinan, The Many Ways to Map the Islamic 'State', The Atlantic, 27 August 2014.
Ադավիե Էֆենդիևա

Ադավիե Էֆենդիևա (1879, Եվպատորիա – 1944, Սամարղանդի մոտ, Ուզբեկստան), ղրիմցի նկարչուհի, դրվագազարդող։


== Կենսագրություն ==
Ադավիե Էֆենդիևան ծնվել է 1879 թվականին Ղրիմի Եվպատորիա քաղաքում։ Վաղ տարիներից նրան ասեղնագործություն ու ջուլհակություն է սովորեցրել տատը։ Ասեղնագործության դազգահի (կերգեֆ) առաջ առաջին անգամ նստել է 12 տարեկան հասակում, իսկ չորս տարի անց հայրը նրա համար գնել է ջուլհակի դազգահ (տոկումա տեզյախ, токъума тезьях): Դստերը սովորեցնելու համար նա վարձել է վարպետ ջուլհակի։ 1928 թվականին Ադավիե Էֆենդիևան եղել է Եվպատորիայի թանգարանի ազգային ասեղնագործության խմբակի ղեկավար, սովորեցրել է ասեղնագործություն։ 1930 թվականին նա սկսել է աշխատել արտելում, ապա ասեղնագործություն է սովորեցրել «Էսկի Օրնեկ» արտելում («Հին նախշ»)։ Մինչև 1937 թվականը Ադավիե Էֆենդիևան ստեղծել է ավելի քան 500 զարդանկար։ Ադավիե Էֆենդիևան մահացել է 1944 թվականին, երբ ղրիմի թաթարներին բռնի տեղափոխել են Սամարղանդից ոչ հեռու։ Հետագայում արդարացվել է։


== Արվեստ ==
1935 թվականից Ադավիե Էֆենդիևան մասնակցել է գեղանկարչական ցուցահանդեսների։ Նրա նկարներն առաջին անգամ ներկայացվել են Մոսկվայում տեղի ունեցած Ղրիմի թաթարների ու կարաիմների ազգային արվեստի վարպետների աշխատանքների ցուցահանդեսում, ինչպես նաև Կերպարվեստում ինքնագործունեության I համառուսաստանյան ցուցահանդեսում։ Նրա զարդանկարներով իրերը ցուցադրվել են Եվրոպայում ու ԱՄՆ-ում։ Ադավիե Էֆենդիևան հեղինակել է ավելի քան 200 զարդանկարային կոմպոզիցիա։ Նրա ստեղծագործությունների թվում կան սփռոցներ, հարսանեկան սրբիչներ, նախշազարդ գոտիներ։ Ըստ արվեստագետ Իսմետ Զաատովի՝ նրա արվեստին հատուկ են «նկարի հստակությունը, ինքնատիպ կոմպոզիցիան»։ Ադավիե Էֆենդիևան իր աշխատանքների կոմպոզիցիաների մասին ասել է. «Իմ զարդանկարներն իմ մտքերն են»։ Եվպատորիայի «Промшвей» արտելում Ադավիե Էֆենդիևայի աշակերտների թվում են եղել ասեղնագործողներ Ալիևան, Զուլեյխա Բեկիրովան և այլք։ Ադավիե Էֆենդիևայի էսքիզներն ու նկարները պահպանվում են Տավրիդայի կենտրոնական թանգարանում (Սիմֆերոպոլ)։

		


== Ծանոթագրություններ ==


== Գրականություն ==
Исмет Заатов. Крымскотатарское декоративно-прикладное и изобразительное искусство. — Симферополь : ТАРПАН, 2003. — 336 с.
П. Я. Чепурина. Орнаментальное шитьё Крыма. — Москва; Ленинград : Всесоюзное кооперативное объединенное издательство, 1938. — 63 с.
Творчество крымских вышивальщиц // Красный Крым. - 1936. - 15 нояб.; 1937. - 29 сент.
Иоффе М. Вышивальщицы // Красный Крым. - 1940. - 8 марта
П. Чепурина. Творцы орнамента // Красный Крым. — 1940. — 14 марта.
Крымскотатарские художники : биобиблиограф. словарь / сост. Э. Я. Черкезова. — Симферополь : Доля, 1999
Գաբ (գետ)

Գաբ (ռուս.՝ Габ), գետ Ռուսաստանում, հոսում է Կարելիան Հանրապետությունում։ Գետի երկարությունը 17 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բարենցի և Սպիտակ ծով ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 02020001412102000007105
Հիդրոլոգիական ուսումնասիրությունների կոդը - 102000710
Ավազանի կոդը - 02.02.00.014
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մալայա Չերնիգովկա (գյուղ, Օվրուչի շրջան)

Մալայա Չերնիգովկա (ուկրաիներեն՝ Мала Чернігівка), գյուղ Ուկրաինայի Ժիտոմիրի մարզի Օվրուչի շրջանում։
2001 թվականի տվյալներով Մալայա Չերնիգովկա գյուղում բնակվում էր 275 մարդ։ Բնակավայրը զբաղեցնում է 1191 կմ² տարածք։ Բնակչության խտությունը կազմում էր 230,9 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆուրրինալիաներ

Ֆուրրինալիա (կամ Ֆուրիանալիա), հին հռոմեական տոն, որը տոնվում էր հուլիսի 25-ին, նվիրված Ֆուրրինա աստվածուհուն։ Վարոսը գրում է, որ Ֆուրրինալիան հասարակական տոն էր (feriae publicae dies)։ Եվ տոնը, և աստվածուհու պաշտամունքը անորոշ էին. Վարոսը նշում է, որ անգամ ուշ հանրապետության շրջանում Հռոմի քաղաքացիների մեծ մասը չգիտեր աստվածուհու անունը: Հայտնի է, որ 50 ֆլամիններից մեկը ծառայում էր Ֆուրրինային, հետևաբար նաև ղեկավարում էր տոնակատարությունը։ Ըստ Վարոսի Ֆուրրինան ունեցել է իրեն նվիրված լուկուս Յանիկուլում բլրի վրա, որը նաև տոնակատարության իրականացման վայրն եր։ Ֆուրրինան կապ ուներ ջրի պաշտամունքի հետ։ Հավանաբար Ֆուրրինալիան եզրափակում էր ջրային տոները հուլիսին (19 և 21՝ Լուկարիա, 23՝ Նեպտունալիա):


== Ծանոթագրություններ ==


== Արտաքին հղումներ ==
Lucus Furrinae
Հեզեր Լինդ

Հեզեր Լինդ (անգլ.՝ Heather Lind, մարտի 22, 1983(1983-03-22), Upland, Դելավեր շրջան, Փենսիլվանիա, ԱՄՆ), ամերիկացի դերասանուհի։


== Կենսագրություն ==
Հեզերը մանկությունն անցկացրել է Նյու Յորքի Գիլդերլենդում։ Նրա հայրը նկարիչ և մանկավարժ էր թանգարանում, իսկ մայրը բալետի դպրոցում և մանկապարտեզում ուսուցիչ էր։ Հեզերն ունի երկվորյակ քույր՝ Քրիստինա Բենեթ Լինդը, որը նույնպես դերասանուհի է։ 2001 թվականին Հեզերն ավարտել է Գիլդերլենդի միջնակարգ դպրոցը, 2005 թվականին՝ Ֆորդեմի համալսարանը, իսկ 2007 թվականին՝ Նյու Յորքի համալսարանը։
2010 թվականին նորամուտը Բրոդվեյում կատարել է «Վենետիկի վաճառականը» բեմադրությունում Ջեսիկայի դերով։ Այդ դերի համար նա արժանացել է «Թատերական աշխարհ» մրցանակին։
2012 թվականին ստացել է ԱՄՆ կինոդերասանների գիլդիայի մրցանակը «Դրամատիկական սերիալում լավագույն դերասանական անսամբլը» անվանակարգում՝ «Ստորգետնյա կայսրություն» սերիալում դերի համար։ 
2014-2017 թվականներին նկարահանվել է «Շրջադարձ. Վաշինգտոնի լրտեսները» սերիալում։


== Ֆիլմագրություն ==


== Ծանոթագրություններ ==


== Արտաքին հղումներ ==
Հեզեր Լինդ Internet Movie Database կայքում
Հեզեր Լինդ Ինստագրամում
Շեկեր

Շեկեր (ռուս.՝ Шекер), գետ Ռուսաստանում, հոսում է Կաբարդինո-Բալկարիայիում։ Գետաբերանը տեղակայված է Լեսկեն գետի աջ ափին՝ 4 կմ հեռավորության վրա։ Գետի երկարությունը 20 կմ է, ավազանի տարածքը 110 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետային ավազանը Տերեկ, գետի ենթաավազանը բացակայում է, գետի գետային ավազանը Բեսստորնիե շրջանից մինչև Տելեկա և Վոլգա գետեր։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 07020000412108200004003
Հիդրոլոգիական ուսումնասիրությունների կոդը - 108200400
Ավազանի կոդը - 07.02.00.004
Հիդրոլոգիական ուսումնասիրությունների հատորի համարը - 08
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ռատովսկոե

Ռատովսկոե (ռուս.՝ Ратовское), գյուղ Ռուսաստանի Բրյանսկի մարզի Ռոգնեդինսկի շրջանի կազմում։
Բնակչությունը 2010 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վոլդի (գյուղ, Տաբիվեռե շրջան)

Վոլդի (էստ․՝ Voldi), գյուղ Էստոնիայի Յիգևամաա նահանգի Տաբիվեռե շրջանում։
2011 թվականի տվյալներով գյուղում բնակվում էր 134 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Արամ Մարգարյան

Արամ Հենրիկի Մարգարյան (ծն. 27 մարտի, 1974, Երևան, Հայկական ԽՍՀ), հայ ազատ ոճի ըմբշամարտիկ, աշխարհի չեմպիոն (2002), Հայաստանի սպորտի վաստակավոր վարպետ (2009)։


== Կենսագրություն ==
Արամ Մարգարյանը ծնվել է 1974 թվականի մարտի 27-ին Երևանում։ Ազատ ոճի ըմբշամարտով զբաղվել է Անդրանիկ Արոյանի և Նորայր Սերոբյանի ղեկավարությամբ։ 1991 թվականին ընդգրկված էր ԽՍՀՄ պատանեկան հավաքականում և Եվրոպայի պատանեկան առաջնությունում դարձավ հաղթող։ ԽՍՀՄ փլուզումից հետո հանդես է եկել Հայաստանի դրոշի ներքո։ 1994 թվականին դարձել է Եվրոպայի երիտասարդական առաջնության չեմպիոն։ 2002 թվականին Արամ Մարգարյանն իր մարզական կարիերայի ընթացքում հասել է առավելագույն հաջողությունների։ Թեհրանում անցկացված աշխարհի առաջնությունում նա կարողացավ հասնել եզրափակիչ փուլ։ Եզրափակչում նա պարտվեց թուրք ըմբիշ Հարուն Դոգանին, սակայն Դոգանը որակազրկվեց խթանիչ օգտագործելու պատճառով, և ոսկե մեդալն ստացավ Մարգարյանը։
2003 թվականին Արամ Մարգարյանն ավարտեց իր մարզական կարիերան և սկսեց աշխատել որպես մարզիչ։ Մի քանի տարի գլխավորել է Հայաստանի ազատ ոճի ըմբշամարտի երիտասարդական հավաքականի մարզչական շտաբը։


== Պարգևներ ==
2010 թվականին պարգևատրվել է Հայաստանի օլիմպիական կոմիտեի «Հրանտ Շահինյան» մեդալով։
2019 թվականին պարգևատրվել է Երախտագիտության մեդալով։


== Ծանոթագրություններ ==


== Արտաքին հղումներ ==
http://www.fila-official.com/index.php?option=com_database&act=ficheLutteur&act2=listeEvent&Itemid=&id_lutteur=0AF7FD0E16A44ACEA032E520F38EE3B3&filtre_pays=&lettre=&recherche_lutteur=&lang=en Archived 2013-01-23 at archive.vn
Ամենածեր կանանց ցանկ

Այս ցուցակն իր մեջ ներառում է մոլորակի երբևէ ապրող հարյուր հիսուն ամենատարեց կանանց անունները, որոնք ապրել են ավելի քան 114 տարի և 18 օր .

  Մահացած
  Կենդանի


== Ծանոթագրություններ ==
Ջեյմս Քեմբել Մ․ Բաուեր

Ջեյմս Քեմբել Մ․ Բաուեր(անգլ.՝ James Campbell M. Bower), հայտնի է «Ջեյմի» կեղծանունով։ Հայտնի բրիտանացի դերասան, ով խաղացել է Թիմ Բարթոնի «Սուինի Թոդ․ Սատանայական վարսահարդարը Ֆլիթ-Սրիթից» ֆիլմում՝ Էնթոնի Հոուպի դերը և Ջեյս Վեյլանդի դերը՝ «Մահվան գործիք. Ոսկրերի քաղաք» ֆիլմում։


== Կենսագրություն ==
Ջեյմսը մեծացել է Լոնդոնում։ Նրա մայրը՝ Էննին եղել է երաժշտական խմբագիր, հայրը՝ Դեյվիդը, «Gibson Guitar Corporation» ընկերության աշխատակից էր։ Կրտսեր եղբայրը՝ Սամուելը, սովորել է անգլ.՝ Bedales School դպրոցի Հեմփշիրի մասնաճյուղում և եղել է ազգային երաժշտական թատրոնի անդամ։ Նա 15 տարի հաճախել է օպերայի դասերի Ռոջեր Ուոտերսի մոտ, «Ca Ira in Rome» խմբում։ Ջեյմին նաև աշխատել է մոդելային գործակալությունում։ Նա նաև երգում է որպես վոկալիստ «Counterfeit» (նախկին անունը «The Darling buds») խմբում։


== Կարիերա ==
Ջեյնիի կարիերան սկսել է 2007 թվականին, երբ նրանց ընտանիքի ընկեր Լաուրա Միշել Կելլին ներկայացնում է նրան իր գործակալին։ Դպրոցական ժամանակ նա ստանում Էնթոնի Հոուպի դերը «Սուինի Թոդ․ Սատանայական վարսահարդարը Ֆլիթ-Սրիթից» ֆիլմից։ Նրա հետ Խաղացել են նաև Ջոնի Դեփը, Հելենա Բոնեմ Քարթերը և նույն Լաուրա Միշել Կելլին։ Հաջորդ տարի Ջեյնին ստացել է Գայա Ռաչիի դերը «Ռոքնռոլիստը» ֆիլմում։ 2009 թվականին նա հանդես եկավ վամպիր Կայայի դերում «Մթնշաղ. Սագա. Նորալուսին» ֆիլմում։


== Ֆիլմացանկ ==


== Ծանոթագրություններ ==
Իմադ ալ-Դին Զանգի

Իմադ ադ-Դին Զանգի (1087 կամ 1085, Հալեպ - սեպտեմբերի 14, 1146, Դամասկոս, Սելջուկյան սուլթանություն), Մոսուլի աթաբեկության կամ Զանգիների ամիրայության հիմնադիր։ Թյուրք զորահրամանատար և սելջուկյան սուլթանի երկու որդիների աթաբեկը։ 1227 թ. Զանգին նշանակվում է Մոսուլի էմիր և հաստատում է Զանգիների դինաստիան (1127-1262 թթ.)։ Նա առաջինն էր, որ հարված հասցրեց խաչակիրներին և մուսուլմաններին հետ վերադարձրեց Եդեսիայի կոմսությունը։


== Ծանոթագրություններ ==

N.Elisseeff, “Nur al –Din “ v II-III, Damas, 1967.
Իբն Խալլիքան, Վեֆեյաթ էլ Աաեան, Կահիրե 1935 թ.
Մանուել Շմիդեբախ

Մանուել Շմիդեբախ (գերմ.՝ Manuel Schmiedebach, դեկտեմբերի 5, 1988(1988-12-05), Բեռլին, Արևելյան Գերմանիա), գերմանացի ֆուտբոլիստ, «Հաննովեր 96» ակումբի կիսապաշտպանը։


== Կարիերա ==
2008-09 մրցաշրջանում Մանուելը տեղափոխվեց Հաննովեր 96։ Հաննովերի կազմում նա խաղաց 46 խաղ և խփեց 10 գոլ, ինչից հետո դարձավ թիմի մեկնարկային կազմի ֆուտբոլիստ։ 2009 թվականի օգոստոսի 8-ին նա խաղաց իր առաջին խաղը Բունդեսլիգայում։ Այդ խաղում Հաննովերը 1:0 հաշվով պարտվեց Հերտա ֆուտբոլային ակումբին։


=== Հավաքականում ===
Շմիդբախը Գերմանիայի հավաքականում (մինչև 19) խաղացել է 10 խաղ և հեղինակել է մեկ գոլ։


== Ծանոթագրություններ ==


== Արտաքին հղումներ ==
Խաղացողի պրոֆիլը Footballtop.ru կայքում
Գորոդսկայա ագլոմերացիա Սան Լուիսի գավառ

Գորոդսկայա ագլոմերացիա Սան Լուիսի գավառ (պորտ.՝ Microrregião da Aglomeração Urbana de São Luís) գավառ Բրազիլիայում, մտնում է Մարանիան նահանգի մեջ։ Մտնում է Մարանիան նահանգի հարավային մարզի մեջ։ Բնակչությունը կազմում է 1 211 270 մարդ 2007 թվականի տվյալով։ Զբաղեցված տարածքը 1410,015 կմ²։ Բնակչության խտությունը 859,0 մարդ/կմ²։


== Վիճակագրություն ==
Համախառն ներքին արտադրանքը կազմել է 9 824 063 384 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2005 թվականին կազմում է 8 002,28 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,766


== Գավառի կազմ ==
Գավառի կազմի մեջ են մտնում հետևյալ համայնքները.

Պասու դու Լումիար
Րապոզա
Սան Ժոզե դի Րիբամար
Սան Լուիս
Ժան Նիկո

Ժան Վիլման Նիկո (ֆր.՝ Jean Nicot; 1530, Նիմ - մայիսի 4, 1605(1605-05-04), Փարիզ), ֆրանսիացի դիվանագետ, ուսուցիչ։


== Կենսագրություն ==
Ծնվել է Ֆրանսիայի Նիմ քաղաքում։ Եղել է Ֆրանսիայի դեսպանը Լիսաբոնում 1559 թվականից 1561 թվականներին։ Նիկոյի առաքելությունը Պորտուգալիայում այն էր, որ նա պետք է կազմակերպեր տասնվեցամյա արքայադուստր Մարիետա դե Վալունայի և հինգամյա թագավոր Սեբաստյան Առաջինի ամուսնությունը, որն այդպես էլ անկատար մնաց։ 
Պորտուգալիայից վերադառնալուց հետո Նիկոն գնում է ծխախոտի պլանտացիաներ։ Նա ծխախոտ բերում է Իսպանիայից և Ֆրանսիայից։ 1560 թվականին Նիկոն Ֆրանսիական պալատում տարածում է քթախոտի օգտագործումը։ Ծխախոտի մշտական գնորդ է դառնում Եկատերինա Մեդիչի թագուհին, բացի դրանից ծխախոտը դուր է գալիս Մալթայի շքանշանի մեծ մագիստրին, ով նպաստում է դրա տարածմանը։ Այս ամենը հանգեցնում է նրան, որ Փարիզի մեծ թվով բնակիչներ սկսում են ծխել։ Նիկոյի անունը շատ հայտնի է դառնում։ 
Բույսը Նիկոյի անունով կոչվում է նիկոտին։
Ժան Նիկոն նաև կազմում է ֆրանսիական առաջին բառարաններց մեկը՝ «'Thresor de la langue francoyse tant ancienne que moderne»(հրապարակվել է 1606 թվականին)։


== Ծանոթագրություններ ==
Ֆոցանո

Ֆոցանո (ֆր.՝ Fozzano), համայնք Ֆրանսիայում, Կորսիկա մարզի Հարավային Կորսիկայի գավառում։ Մտնում է Օլմետո կանտոնի կազմի մեջ։ Հանդիսանում է Սարտեն շրջանը։
Համայնքի INSEE կոդ՝ 2A118։


== Բնակչություն ==
Համայնքի բնակչությունը 2008 թվականին կազմում էր 193 մարդ։


== Տնտեսություն ==
2007 թվականի տվյալներով 124 աշխատունակ տարիքի մարդկանցից (15-64 տարեկան) 80-ը տնտեսապես ակտիվ էին, 44-ը անգործունակ (ակտիվության ցուցանիշը 64,5 %, 1999 թվականին եղել է՝ 62,1 %)։ 80 աշխատունակ բնակիչներից 72-ը աշխատում էին (42 տղամարդ և 30 կին), անաշխատանք էին 8-ը (2 տղամարդ և 6 կին)։ 44 անգործունակ մարդկանցից 9-ը աշակերտներ կամ ուսանողներ են, 10-ը թոշակառու, 25-ը անաշխատունակ էին այլ պատճառներով։
2008 թվականին կոմունայում հաշվվել են 84 հարկատու տնտեսություններ, որտեղ ապրել է 193 մարդ։ Միջին եկամուտը մեկ մարդու հաշվով կազմել է 14 045 եվրո։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Ֆոցանո» (ֆրանսերեն)։ Արխիվացված օրիգինալից 2012-05-16-ին։ Վերցված է 2011-09-25 
«Ֆոցանո» (ֆրանսերեն)։ cassini.ehess.fr։ Արխիվացված օրիգինալից 2013-02-12-ին։ Վերցված է 2013-02-08
Բոկտոր

Բոկտոր (ռուս.՝ Боктор), գյուղ Ռուսաստանի Խաբարովսկի երկրամասի Կոմսոմոլսկի շրջանի կազմում։
Բնակչությունը 2011 թվականին գրանցված տվյալներով կազմում էր 346 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նենսի Քելլի

Նենսի Քելլի (անգլ.՝ Nancy Kelly,մարտի 25, 1921(1921-03-25), Լոուել, Մասաչուսեթս, ԱՄՆ - հունվարի 2, 1995(1995-01-02), Բել Ամիր, Լոս Անջելես, Կալիֆոռնիա, ԱՄՆ), ամերիկյան դերասանուհի, 1956 թվականին ներկայացվել է Օսկար մրցանակի։


== Կենսագրություն ==


=== Կարիերա ===
Ծնվել է  Մասաչուսեթս նահանգի Լոուել քաղաքում։ Դեռ մանկուց նա նկարահանվել է ֆիլմերում նրան ամերիկական մամուլում անվանում էին «Ամերիկայի ամենակոմերցիոն հաջողակ երեխա-դերասան»։ 1933 թվականից մինչև 1934 թվականը միաժամանակ աշխատել է ռադիոյում։
Հասուն տարիքում նրա կատարած դերերը եղել են բավականին հաջողված։ Նա կրկնակի անգամ արժանացել է «Սարի Սիդոնս» մրցանակի՝ Չիկագոյի թատրոնում իր աշխատանքի համար, ինչպես նաև Թոնի մրցանակի՝ «Վատ զավակներ» պիեսում  իր դերի համար, որի ֆիլմային տարբերակը 1956 թվականին բերել է Օսկար մրցանակ ։ Դերասանուհին նաև նկարահանվել է հեռուստատեսային սերիալներում՝ ներառյալ «Ալֆրեդ Հիչկոկի ժամ» սերիալը, որի էպիզոդներից մեկում նա կատարել է գլխավոր դեր։
Կինոարտադրության մեջ իր թողած ավանդի համար նա Հոլիվուդյան փառքի ծառուղում ունի աստղ։


=== Ընտանիք ===
Դերասանուհին ամերիկացի դերասան Ջեքա Քելլիի մեծ քույրն է, նրանք արտաքնապես եղել են իրար շատ նման։ Նենսի Քելլիի կարիերան ավելի հաջողված էր, քան իր եղբոր կարիերան, ով հիմնականում նկարահանվում էր հեռուստատությունում։
Քելլին երեգ անգամ ամուսնացել է։ Նրա առաջին ամուսինը եղել է դերասան Էդմոնդ Օ՛Բրայենը (1941—1942), երկրորդ ամուսինը՝ Ֆրեդ Ջեքմանը (1946—1950), իսկ երրորդը՝ Ուորեն Քարոն (1955—1968), ումից ունեցել է աղջիկ։
Մահացել է 1995 թվականի շաքարային դիաբետի բարդացումից։ Նա թաղվել է «Մեմորիալ այգի» գերեզմանատանը՝ Լոս Անջելեսում՝ Վեստվուդ-Վիլիջում։


== Ընտրյալ ֆիլմագրություն ==
Վատ արյուն (1956) — Քրիստին Պերմարկ
Կինը, ով վերադարձել է  (1945) — Լոնա Ուեբսթեր
Տարզանի անապատի գաղտնիքը (1943) — Քոնի Բրայս
Բարեկամական թշնամիներ (1942) — Ջան Բլոք
Տրիպոլիի ափերին (1942) — Հելեն Հանթ
Մի գիշեր արևադարձում (1940) — Սինտիա Մերիք
Ջեսի Ջեյմս (1939) — Զերալդա Կոբ
Մեծ Գեթսբի (1926)


== Մրցանակներ ==
Թոնի՝ Պիեսում երկրորդ պլանի լավագույն դերասանուհու համար— Վատ զավակներ


== Ծանոթագրություններ ==


== Արտաքին հղումներ ==
Կամենկա (Տոմի վտակ)

Անվան այլ կիրառումների համար տե՛ս՝ Կամենկա (այլ կիրառումներ)Կամենկա (ռուս.՝ Каменка), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Տոմ գետի աջ ափին՝ 355 կմ հեռավորության վրա։ Գետի երկարությունը 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմը գտնվում է Նովոկուզնեցկ քաղաքից մինչև Կեմերովո քաղաք, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Քուրդ Բ

Քուրդ Բ Ամբերդեցի (ծննդյան թվականն անհայտ - 1340/1350-ական թթ-ին), հայ ռազմական և պետական գործիչ, Արարատյան կողմնակալության հրամանատար-կողմնակալ, իշխանաց-իշխան, Վաչուտյան իշխանատոհմի իշխան։


== Գործունեությունը ==
Արարատյան կողմնակալության հիմնադիր Վաչե Ա-ի որդու՝ Քուրդ Ա-ի թոռն է, Տայիրի որդին և կողմնակալության գահին հաջորդել է հորեղբորը՝ Դավիթ Վաչուտյանին։ 1316-1335 թվականների միջև գրված մի ձեռագրի հիշատակարանում նշված է, որ նա գահակալել է մոնղոլ Ղազան խանի /գահակալել է 1295-1304 թթ-ին/, Խուդաբանդ խանի /գահակալել է 1304-1316 թթ-ին/, Աբու Սայիդ խանի /գահակալել է 1316-1335 թթ-ին/ օրոք՝ 13-րդ դարավերջից մինչև 1340-ական թվականները։
Այս խաների հետ ունեցած հարաբերությունների շնորհիվ՝ ընդունվել է նրանց կողմից և իր տարածքներում ինքնիշխան գործելու հրամանագիր /ֆարման/ է ստացել։ Հենց այդ շրջանում մոնղոլական լծի թուլացմանը զուգահեռ ավելանում էր առանձին հայ իշխանավորների հզորությունը։ Քուրդ Բ-ն Շահնշահ Գ-ի, Բուրթել Օրբելյանի, Գրիգոր Դոփյանի (Խաչենցու) հետ 14-րդ դարի առաջին կեսի ամենահայտնի քաղաքական-ռազմական դեմքերից մեկն էր։ Նա վերականգնել էր ռազմական հզորությունը՝ Ամբերդի, Կարբիի և այլ բերդեր, ուներ հզոր հեծելազոր և իր զորաբանակներով պաշտպանում էր ոչ միայն հայրենի տիրույթները, այլև ,,...այլոց գաւառակցացն բազում կարեկից և օգնական լինէր,,։ Արժանահիշատակ են նաև նրա բարեկամական կապերը։ Նրա կինն էր Իվանե Ա Զաքարյանի տոհմից Ամիրբեկի դուստր Խուանդ խաթունը։
Դստերը՝ Թաթունին կնության էր տվել Խաչենի Ծարա ճյուղից Հասան Գ-ի որդի Հասան Դ-ին։ Թշնամիների դեմ տարած հաղթանակները Քուրդ Բ-ն հավերժացրել է Կարբիի հաղթակամար-եկեղեցու կառուցումով, որի շինարարությունն ամենայն հավանականությամբ ավարտվել է 1338 թ-ին և որը իր գաղափարական մատուցմամբ՝ հաղթակամար-եկեղեցի, եզակի երևույթ է հայկական միջավայրում։


== Գրականություն ==
Զաքարիա Սարկավագ, Պատմագրութիւն, հ. 3, Վաղարշապատ, 1870 թ.։
Տիգրան Պետրոսյանց, Վաչուտյաններ, Ե., 2001 թ., 363 էջ։
Վիկտոր Պետրոսյանց /Տիգրան Պետրոսյանց/, Վաչուտյան իշխանական տան տոհմածառը, ,, բանբեր Երևանի համալսարանի,,, 1981 թ., թիվ 3։
Ջոշ Դյուամել

Ջոշուա Դեյվիդ «Ջոշ» Դյուամելը (անգլ.՝ Joshua David «Josh» Duhamel, նոյեմբերի 14, 1972(1972-11-14), Մայնոտ, Հյուսիսային Դակոտա, ԱՄՆ), ամերիկացի դերասան է։ Նրա առաջին հաջողված դերը եղել է «Լեո դյու Պրե» հեռուստասերիալում մարմնավորած կերպարը 1999 թվականին։ Առավել հայտնի դարձավ՝ խաղալով «Տրանսֆորմերները», «Մի անգամ Հռոմում» ֆիլմերում։ Ջոշ Դյուամելն ամուսնացած է The Black Eyed Peas խմբի Ֆերգիի հետ։


== Ծանոթագրություններ ==
Պոդվորկի (գյուղ, Դերգաչևի շրջան)

Պոդվորկի (ուկրաիներեն՝ Подвірки), գյուղ Ուկրաինայի Խարկովի մարզի Դերգաչևի շրջանում։ Հիմնադրվել է 1650 թվականին։
2001 թվականի տվյալներով Պոդվորկի գյուղում բնակվում էր 2 861 մարդ։ Բնակավայրը զբաղեցնում է 1,15 կմ² տարածք։ Բնակչության խտությունը կազմում էր 2487,83 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աբրակադաբրա (պատմվածք)

«Աբրակադաբրա», «Ալամագուսա» (անգլ.՝ Allamagoosa), ֆանտաստիկ պատմվածք։ Գրել է Էրիկ Ֆրենկ Ռասելը (1955): Ստեղծագործությունն արժանացել է Հյուգո մրցանակի՝ որպես 1955 թվականի լավագույն պատմվածք։


== Բովանդակություն ==
Բաստլեր տիեզերանավի անձնակազմը հանգստանում է Սիրիուս տիեզերակայանում։ Նավի մեջ, բացի նավապետ Մակնաուտից, գտնվում են մի քանի հերթապահ սպաներ և անձնակազմի սիրելի շունը։ Հանկարծ ռադիոգիրը Մակնաուտին հայտնում է, որ մի քանի օրից տեսչության հետ նավ կժամանի փոխ-ծովակալ Վ. Կեսսիդին, որը հայտնի է իր դաժան մեթդներով և միջոցներով։ Նավապետը իսկույն ևեթ սկսում է տեսչական ստուգումը, նավի գույքի և սարքավորումների ստուգումը, որպեսզի կանխի թերությունները, և հայտնաբերում է «կապես» անունով (մեկ այլ թարգմանությամբ՝ «օֆես») պետական առարկայի բացակայությունը։ Չնայած մանրազնին փնտրտուքների՝ կապես-օֆեսը չի գտնվում։ Բայց ամենավատն այն էր, որ անձնակազմից ոչ ոք գաղափար անգամ չուներ, թե ինչ է այն իրենից ներկայացնում։ Մակնաուտը ելքը գտնում է. ռադիոինժեներին հանձնարարում է որևէ սարք պատրաստել՝ փոխ-ծովակալին խաբելու համար, ինչն էլ հանգեցնում է անսպասելի հետևանքների։
Պատմվածքի վերջում պարզաբանվում է, որ ամեն ինչի մեղավորը վրիպակն է. «կապես» բառը անհրաժեշտ էր կարդալ ինչպես «каз. пес», այսինքն՝ «казённый пес» (պետական շուն) ( այլ պարգմանություններում. «к. пес» — «корабельный пес» («ն. շուն- նավի շուն»), «офес» — «официальный пес» («պշուն-պաշտոնական շուն»))։ Այդպիսով ցուցակի մեջ պետական ունեցվածք էր համարվում նավի շուն Պիզլեյկը (Գորոխ)։


== Հրատարակման պատմությունը ==
անգլերեն1955 թվականի հոկտեմբեր —  Astounding Science Fiction ամսագրում,
1961 թվական —  «Far Stars» ժողովածու,
1978 թվական —  «The Best Of Eric Frank Russell» ժողովածուն,
2000 թվական —  «Major Ingredients: The Selected Short Stories of Eric Frank Russell» ժողովածու։ռուսերեն«Ալամագուսա» վերնագրով պատմվածքն առաջին անգամ հրատարակվել է «Փնտրողը» հավելվածում, 1966, № 6 (թարգմանությունը՝ Ի. Պոչիտալինի, նկարները՝ Վ. Չիժիկովի), հետագայում բազմաթիվ անգամ վերահրատարակվել է։


== Մրցանակներ ==
1955 թվական — «Հյուգո» մրցանակ՝ որպես լավագույն պատմվածք


== Ծանոթագրություններ ==


== Արտաքին հղումներ ==
Страничка произведения на сайте «Лаборатория Фантастики»
Բորշչևշչինա

Բորշչևշչինա (ռուս.՝ Борщевщина), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 7 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բարաբինսկի շրջան

Բարաբինսկի շրջան (ռուս.՝ Барабинский район), մունիցիպալ շրջան Ռուսաստանի Դաշնության Նովոսիբիրսկի մարզում։
Ստեղծվել է 1925 թվականին։ Վարչական կենտրոնը՝ Բարաբինսկ։


== Աշխարհագրություն ==
Շրջանի տարածքի մակերեսը կազմում է 4415 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 15409 մարդ։ Բնակչության խտությունը կազմում էր 3,49 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)